EL
L 222/202
Επίσημη Εφημερίδα της Ευρωπαϊκής Ένωσης
8.9.2023
iv) λειτουργική μάζα για κανονικό ωφέλιμο φορτίο, v) λειτουργική μάζα για κατάσταση λειτουργίας.»· β) στην παράγραφο 2, η φράση «αριθ.
13» αντικαθίσταται από τη φράση «δείκτης [6]»· 23.
το σημείο 4.2.3.1 αντικαθίσταται από το ακόλουθο κείμενο: «4.2.3.1.
Περιτυπώματα 1)
Το παρόν σημείο αφορά τους κανόνες υπολογισμού και επαλήθευσης για τη διαστασιολόγηση του τροχαίου υλικού που προορίζεται να κινείται σε ένα ή περισσότερα δίκτυα χωρίς κίνδυνο παρεμβολών.
Στην περίπτωση μονάδων σχεδιασμένων να λειτουργούν σε άλλα εύρη τροχιάς εκτός του συστήματος των 1 520 mm:
2)
Ο αιτών επιλέγει την επιδιωκόμενη κατατομή αναφοράς, καθώς και την κατατομή αναφοράς για τα κάτω μέρη.
Η κατατομή αναφοράς καταχωρίζεται στην τεχνική τεκμηρίωση που ορίζεται στο σημείο 4.2.12.
3)
Η συμμόρφωση μονάδας με την εν λόγω επιδιωκόμενη κατατομή αναφοράς προσδιορίζεται με μία από τις μεθόδους που καθορίζονται στην προδιαγραφή που αναφέρεται στο προσάρτημα I-1 δείκτης [7].
4)
Σε περίπτωση που η μονάδα έχει δηλωθεί ως σύμφωνη με μια ή περισσότερες από τις κατατομές αναφοράς G1, GA, GB, GC ή DE3, συμπεριλαμβανομένων εκείνων σχετικά με το κάτω μέρος GI1, GI2 ή GI3, όπως καθορίζεται στην προδιαγραφή που αναφέρεται στο προσάρτημα I-1 δείκτης [7], η συμμόρφωση προσδιορίζεται με την κινηματική μέθοδο, όπως καθορίζεται στην προδιαγραφή που αναφέρεται στο προσάρτημα I-1 δείκτης [7].
Η συμμόρφωση με την/τις κατατομή/-ές αναφοράς καταχωρίζεται στην τεχνική τεκμηρίωση που ορίζεται στο σημείο 4.2.12.
5)
Για ηλεκτρικές μονάδες, το περιτύπωμα του παντογράφου επαληθεύεται με υπολογισμό σύμφωνα με την προδιαγραφή που αναφέρεται στο προσάρτημα I-1 δείκτης [7], ώστε να εξασφαλίζεται ότι η περιβάλλουσα του παντογράφου αντιστοιχεί στο μηχανικό κινηματικό περιτύπωμα του παντογράφου, το οποίο προσδιορίζεται σύμφωνα με το προσάρτημα Δ του κανονισμού (ΕΕ) αριθ.
1301/2014 τη Επιτροπής (*) (στο εξής: ΤΠΔ ΕΝΕ), και εξαρτάται από την επιλογή που έχει γίνει για τη γεωμετρία της κεφαλής του παντογράφου: οι δύο επιτρεπόμενες δυνατότητες ορίζονται στο σημείο 4.2.8.2.9.2.
Η τάση της ηλεκτρικής τροφοδότησης εξετάζεται στο περιτύπωμα της υποδομής, ώστε να εξασφαλίζονται οι ενδεδειγμένες αποστάσεις για λόγους μόνωσης μεταξύ του παντογράφου και των σταθερών εγκαταστάσεων.
6)
Η εγκάρσια ταλάντωση του παντογράφου που προσδιορίζεται στο σημείο 4.2.10 της ΤΠΔ ΕΝΕ και χρησιμοποιείται για τον υπολογισμό του μηχανικού κινητικού περιτυπώματος αιτιολογείται με υπολογισμούς ή με μετρήσεις σύμφωνα με την προδιαγραφή που αναφέρεται στο προσάρτημα I-1 δείκτης [7].
Στην περίπτωση μονάδων σχεδιασμένων να λειτουργούν στο σύστημα με εύρος τροχιάς 1 520 mm:
7)
Η στατική κατατομή του οχήματος είναι εντός του ενιαίου περιτυπώματος “Τ” του οχήματος· η κατατομή αναφοράς για τις υποδομές είναι το περιτύπωμα “S”.
Η κατατομή αυτή καθορίζεται στο προσάρτημα Β.
8)
Για ηλεκτρικές μονάδες, το περιτύπωμα του παντογράφου επαληθεύεται με υπολογισμό, ώστε να εξασφαλίζεται ότι η περιβάλλουσα του παντογράφου αντιστοιχεί στο μηχανικό στατικό περιτύπωμα του παντογράφου που ορίζεται στο προσάρτημα Δ της ΤΠΔ ENE· Λαμβάνεται υπόψη η επιλεγμένη γεωμετρία της κεφαλής του παντογράφου: οι επιτρεπόμενες δυνατότητες καθορίζονται στο σημείο 4.2.8.2.9.2.
_____________ (*) Κανονισμός (ΕΕ) αριθ.
1301/2014 της Επιτροπής, της 18ης Νοεμβρίου 2014, σχετικά με την τεχνική προδιαγραφή διαλειτουργικότητας που αφορά το υποσύστημα “ενέργεια” του σιδηροδρομικού συστήματος της Ένωσης (ΕΕ L 356 της 12.12.2014, σ. 179).»· 24.
το σημείο 4.2.3.2.1. αντικαθίσταται από το ακόλουθο κείμενο: «4.2.3.2.1.
Παράμετρος αξονικού φορτίου 1)
Το αξονικό φορτίο σε συνδυασμό με τη διαπόσταση αξόνων, με το μήκος της μονάδας και με τη μέγιστη επιτρεπόμενη ταχύτητα για τη μονάδα στην υπό εξέταση γραμμή αποτελεί παράμετρο της διεπαφής μεταξύ της μονάδας και της υποδομής.